Kvinden blev dømt for at forsøge, at true to mandlige vidner til tavshed i forbindelse med en voldssag mod den 28-åriges kæreste. Det oplyser Nordjyske Medier. I skal trække anmeldelsen tilbage, ellers vil I få så meget røvfuld, at I ikke kan rejse Jer igen, skulle kvinden, ifølge den ene mand, have sagt i hans lejlighed i Brønderslev 30. november 2006. De to mænd havde meldt kvindes kæreste for vold, og det var altså den anmeldelse, den 28-årige kvinde forsøgte at stoppe. Kvinden ankede dommen til landsretten.
En 28-årig kvinde er blevet idømt 30 dages ubetinget fængsel ved retten i Hjørring for at true vidner.